Diari Oficial de la Generalitat Valenciana


Sumari del DOGV 9789, del 15-02-2024 (2024/1198)

RESOLUCIÓ de 8 de febrer de 2024, de la Direcció General de Personal Docent, de la Conselleria d'Educació, Universitats i Ocupació, per la qual es relaciona el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/1198


Data del document
:   08-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 8 de febrer de 2024, de la Direcció General de Personal Docent, de la Conselleria d'Educació, Universitats i Ocupació, per la qual es relaciona el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat. [2024/1198]  
  
  
Per mitjà de l'Acord de 29 de juny de 2023 (DOGV 06.07.23), del Consell, de ratificació de l'acord subscrit entre la Conselleria d'Educació, Cultura i Esport i les organitzacions sindicals de la mesa sectorial d'educació, pel qual es pacten els criteris per a la determinació de les plantilles de llocs de treball i les plantilles tipus de les escoles infantils de segon cicle, col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat Valenciana.  
La Resolució de 21 de desembre de 2022 (DOGV 12.01.23), de la Direcció General de Personal Docent, relacionava el catàleg d'unitats, les creacions, supressions i modificacions de llocs de treball docents i es publicava la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.  
  
Mitjançant Resolució de 14 de juliol de 2023 (DOGV 19.07.23), de la Conselleria d'Educació, Cultura i Esport, es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat, per al curs 2023-2024.  
La Llei 7/2014, de 22 de desembre (DOGV 29.12.2014), de mesures fiscals, de gestió administrativa i financera, i d'organització de la Generalitat, establix en la disposició addicional dotze que per a cada curs escolar, la plantilla orgànica, així com les seues modificacions i actualitzacions, serà publicada en el Diari Oficial de la Generalitat Valenciana.  
  
Per esta raó, per al curs 2023-24, ha de publicar-se la plantilla orgànica dels centres docents públics d'Educació Infantil, Educació Primària, Educació Infantil i Primària i Educació Especial, d'acord amb les unitats referides en la Resolució de 14 de juliol de 2023.  
D'acord amb la normativa esmentada anteriorment, i en virtut de les atribucions reconegudes en l'article 8 del Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació, resolc:  
  
  
Primer  
Publicar la relació dels llocs de treball de la plantilla orgànica de personal docent del cos de mestres, dels centres docents públics d'Educació Infantil, Educació Primària, Educació Infantil i Primària i centres d'Educació Especial, de titularitat de la Generalitat, d'acord amb les unitats publicades en la Resolució de 14 de juliol de 2023, amb indicació de les creacions, supressions i modificacions de llocs de treball docents amb relació a la situació del curs escolar anterior. Tot això, segons es determina en l'annex de la present resolució.  
  
  
Segon  
Esta Resolució produirà efectes a partir de l'inici del curs escolar 2023/24.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 8 de febrer de 2024.- La directora general de Personal Docent: Sonia Amelia Sancho de Vicente.